กินยาคุมแบบ21เม็ดมา2เดือน กินยาคุมตรงเวลาตลอด(เพราะตั้งแจ้งเตือน)แล้วมีอะไรกัน หลั่งในด้วยค่ะ ผ่านมา3อาทิตย์แล้วตอนนี้อยู่ในช่วงหยุดยาคุม7วัน ประจำเดือนขาดไป1วันแล้ว จะมีโอกาสท้องมั้ยคะ ตอนนี้กังวลใจมากเพราะมีอาการเหมือนคนท้องเลย TT
สวัสดีค่ะหากรับประทานยาคุมกำเนิดอย่างถูกต้อง ไม่ลืมรับประทานยาคุมกำเนิด มีโอกาสตั้งครรภ์น้อยมากค่ะ รวมถึงอยู่ในช่วงที่หยุดยาคุม 7 วัน ซึ่งมักเป็นช่วงที่ประจำเดือนใกล้จะมาค่ะ ซึ่งไม่ได้อยู่ในช่วงไข่ตกค่ะ จึงมีโอกาสตั้งครรภ์น้อยมากค่ะ การรับประทานยาคุมกำเนิดชนิด 21 วันถือว่าเป็นวิธีคุมกำเนิดที่มีประสิทธิภาพดีค่ะหากประจำเดือนขาดไปเพียง 1 วัน ยังไม่ต้องกังวลนะคะ แนะนำให้รอจนหนึ่งสัปดาห์ค่ะ ส่วนใหญ่ประจำเดือนจะมาในช่วงนี้ค่ะ อย่างไรก็ตามหากประจำเดือนไม่มาสามารถซื้อชุดตรวจการตั้งครรภ์มาทดสอบด้วยตนเองได้ค่ะ